Document ID: /roh_data/filtered/fineweb-2-filterrobots_roh.jsonl.gz/21763

Tranter auter duai la Svizra schlargiar il tema violenza a chasa sin autras furmas da violenza cunter dunnas. Er stoppia la Svizra rimnar dapli datas sur da las differentas furmas da violenza, ha communitgà l’Uffizi federal per l’egualitad tranter dunna ed um.
Ultra da quai stoppia la Svizra adattar il dretg penal sexual. Quel è pendent en il parlament federal en il senn da «Mo GEA munta GEA». Il gremi d’expertas ed experts internaziunal ha da controllar co che l’uschenumnada Convenziun dad Istanbul vegn applitgada ch'è envigur en la Svizra dapi l’avrigl 2018.